ISIL, si lindi dhe çfarë synon
ISIL, Shteti Islamik i Irakut dhe Levantitpërbëhet nga ekstremistë suni që synojnë krijimin e një shteti islamik që përfshin Irakun, Sirinë dhe territoreve tjera në Lindjen e Mesme
Militantët irakianë të grupit të njohur si Shteti Islamik i Irakut dhe Levantit, apo ISIL, kanë marrë nën kontoll një nga rafineritë më të mëdha të naftës në Irak, një bankë qendrore dhe të paktën 12 qytete, duke përfshirë qytetin e dytë më të madh, Mosulin. Për disa erdhi si e papritur hyrja e grupit në Irak, pas luftës që kishte zhvilluar në Siri. Mirëpo, marrja nën kontroll e territoreve irakiane ka qenë një nga përparësitë kryesore të ISIL-it. Shteti Islamik i Irakut dhe Levantit është një grup i përbërë nga ekstremistë suni të cilët synojnë krijimin e një shteti islamik që përfshin Irakun, Sirinë dhe territoreve tjera në Lindjen e Mesme. ISIL u krijua pas shuarjes së grupit Shtetit Islamik i Irakut, që udhëhiqej nga Abu Musab al-Zarqawi, një militant jordanez i cili vdiq në vitin 2006. Pas vdekjës së tij, grupi u shpërbë dhe ridoli në skenë si al-Qaida e Irakut. Kur udhëheqësi i tanishem, Abu Bakr al- Baghdadi, i lindur në Irak, u lirua nga një burg amerikan në vitin 2008, ai rithemeloi grupin që udhëhiqej nga al-Zarqawi, duke shtuar fjalët “and al-Sham”, që do të thotë Levant apo Siria e Madhe. Loretta Napoleoni, eksperte e financave të terroristeve, thotë se përfshirja e Sirisë në emrin e grupit është një vendim strategjik dhe financiar i Abu Bakr al- Baghdadit. Zonja Napoleoni thotë se financuesit e tij, që ajo i identifikon si individë nga nga Kuvaiti, Arabia Saudite, dhe Katari janë shfrytëzuar nga Abu Bakr al- Baghdadi, i cili sa kohë ishte në Siri i përdori fondet për të forcuar grupin e tij si dhe për të krijuar kapitlain e nevojshëm për kontrollin e zonave strategjike, në veçanti fushat e naftës të cilat ishin nën sundimin e grupeve tjera militante. Dhe pikërisht kjo pavarësi ekonomike dhe ideologjike është arsyeja përse grupi al-Qaida i ka shkëputur lidhjet që kishte me grupin ISIL. Ken Pollack, është ekpert i sigurisë kombëtare me Institutin “Brookings”. Besohet që këta militantë kanë në dispozicion me mijëra luftëtarë, shumë nga të cilët besojnë në krijimin e një kalifati pa kufij. Iraku shpreson që ky grup do të ndalet para se situata të arrijë deri aty.